
QUADRE DE CARACTERÍSTIQUES DEL CONTRACTE


A. Objecte del contracte

A.1. Objecte del contracte

Aquest contracte té per objecte la contractació d’un/a consultor/a per dur a terme serveis de formació i d’assistència tècnica en el disseny, implementació i seguiment dels projectes pilots subvencionats a autoritats locals de la província d’Inhambane, Moçambic, als projectes quick win i als tres plans de estructura urbana addicionals finançats en el marc del projecte “Sustainable, Inclusive and Resilient Inhambane Province – SIRI project” (d’ara en endavant, projecte SIRI).
El projecte SIRI, finançat per la Comissió Europea en el marc de la convocatòria per autoritats locals “Associacions per unes ciutats sostenibles 2020” i gestionat per DG International Partnerships (INTPA), té com a socis l’Agència Catalana de Cooperació al Desenvolupament (ACCD), el Conselho Executivo Provincial d’Inhambane (CEPI), la Generalitat de Catalunya, l’Agence Régionale de Development Saint-Louis, l’Agence Régionale de Development Sédhiou i Länsstyrelsen Skåne.
El projecte SIRI pretén impactar en la millora de la governança urbana a la província d’Inhambane (Moçambic), mitjançant el disseny i implementació d’un ordenament territorial sostenible, inclusiu i resilient a través de l’enfortiment de les capacitats institucionals i estratègiques de les autoritats públiques, pel que fa a nivell de província com dels pobles. Des d’una perspectiva integrada, inclusiva i enfocada en la bona governança, el projecte també contempla el reforç de l’apoderament dels agents de la societat civil, sobretot aquells enfocats en les dones i altres grups vulnerabilitzats, i l’establiment/reforç dels mecanismes multinivell participatius. Per tal de facilitar l’ús i l’accés de la població a equipaments, infraestructures, serveis, i espais urbans, segurs i de qualitat a la població, i, especialment, als col·lectius més vulnerabilitzats, es donarà suport tècnic, logístic i financer a les autoritats locals.
En el marc de l’objectiu estratègic 1 del projecte, al mes de novembre va iniciar el procés d’elaboració de 6 Plans d’Estructura Urbana (en portuguès Planos de Estrutura Urbana - PEUs) a les unitats territorials que han estat prioritzades com a resultat d’una avaluació a nivell provincial, de districte i d'unitat territorial per identificar quins espais/mecanismes formals i informals de diversos nivells i multiactors estan en marxa per al disseny i la implementació de plans de desenvolupament urbanístic, i tenint en compte el calendari del projecte, els recursos econòmics i humans assignats, la capacitat i les possibilitats dels tres funcionaris que integren la Direcção Provincial de Desenvolvimento Territorial e Ambiente, el Conselho Executivo Provincial i l'equip ACCD SIRI.  Es preveu que aquest procés culmini, d’acord amb el termini establert per la Llei Moçambicana 19/2007 de Ordenamiento do Territorio a l’agost del 2023 i sempre comptant amb la participació de les comunitats i col·lectius vulnerabilitats. 
Per tal de donar suport a la implementació dels plans urbans arreu de la província d’Inhambane, el projecte SIRI preveu la prestació de suport econòmic a les autoritats locals provincials, municipals i distritals a través de la concessió de subvencions de fins a 50.000 euros. D’aquesta manera s’espera que aquestes autoritats locals implementin projectes pilot que cobreixin les qüestions identificades com a prioritàries en els PEUs i d’altres instruments de planificació urbanística, ja sigui en els elaborats amb el suport del projecte com en aquells aprovats o actualitzats al seu marge. 

En aquest sentit, en el marc de l’objectiu estratègic 2 del projecte, seran finançats fins a 30 projectes innovadors que contribueixin a la millora de la  capacitat de les autoritats locals pel que fa a la prestació de serveis bàsics, infraestructures de xarxa i reducció de riscos de desastres naturals amb transparència i rendició de comptes. 

El tipus d’intervencions que podran ser beneficiaries d’aquesta convocatòria hauran de contenir criteris de gènere, inclusió social, sostenibilitat i dinamització de l’economia local, preferentment involucrant a dones i altres col·lectius vulnerabilitats. 

Els sectors de la convocatòria son els següents: 
· Infraestructures públiques inclusives i resilients (carrers i espais públics – parcs, places, entre altres) 
· Eficiència energètica de les infraestructures públiques
· Habitatge segur 
· Gestió de residus
· Mecanismes de alerta precoç per a riscos naturals
· Salud, educació i ambient
Addicionalment a la subvenció d’aquestes intervencions, el projecte identificarà i implementarà fins a 30 petites obres i treballs (quick win) que complementin als projectes pilots. Aquests treballs seran garantits mitjançant procediments de contractació i adquisició directament pel projecte i prèvia la realització d’estudis de factibilitat. 
En aquest context es necessita contractar un/a consultor/a que presti serveis de formació i assistència tècnica durant el disseny, implementació i seguiment dels projectes pilots subvencionats a autoritats locals de la província d’Inhambane i als projectes quick win en el marc del projecte SIRI donant suport a l’equip local per a garantir el seu correcte desenvolupament. 

Addicionalment, es realitzarà el servei de formació i assistència tècnica durant el procés de construcció de 3 PEUs durant part de l’any 3 i 4 d’implementació del projecte, d’acord amb l’indicat en les diferents activitats que s’indiquen a continuació.

Per tant, les activitats a desenvolupar són: 

1. Asistencia tècnica per a la identificació de les prioritats estratègiques dels PEUs i elaboració dels estudis de factibilitat dels projectes pilots i els quick win (20 dies de dedicació al maig i al juny 2023) (vinculat a activitats 2.3.1 i 2.5.1 del projecte)

L’objectiu de la Fase III del procés d’elaboració dels PEUs és la definició dels objectius estratègics,
escenaris i visió per a l’horitzó de 10 anys de validesa d’aquesta eina de planificació. El/la consultor/a haurà prestar l’assistència tècnica necessària per a la identificació d’aquestes prioritats que hauran de ser concretades en el Pla d’Acció i Finançament, on es plasmen les activitats especifiques d’intervenció que contribuiran a la consecució d’aquests objectius. 

En aquest sentit, el projecte vol contribuir en la identificació dels 3 projectes més prioritaris per cadascuna de les unitats territorials potencialment subvencionables. Per això, és necessari que el/ la consultor/a doni assistència tècnica a les comissions d’elaboració dels PEUs de les diferents unitats territorials per a que puguin desenvolupar els estudis de factibilitat consistents en una estimació dels costos per a la seva implementació i les diferents fonts de finançament que s’hi involucraran, entre elles les subvencions del projecte SIRI. 

Aquests estudis de factibilitat, detectaran alhora, accions complementaries que puguin ser implementades mitjançant el mecanisme dels quick win tenint en compte el pressupost disponible per aquestes accions. 


2. Formació i assistència tècnica als funcionaris i personal de les institucions locals elegibles per a la elaboració de projectes pilots (45 dies de dedicació, de juliol a setembre de 2023) (vinculat a activitat 2.3.2 del projecte)

Un cop que els Plans d’Estructura Urbana de les 6 unitats territorials siguin aprovats, ratificats i publicats al Butlletí Oficial (Boletim da República), fita que s’espera aconseguir a l’agost del 2023, en el marc del projecte es durà a terme un procés de formació enfocada en el disseny de propostes de projectes pilot de desenvolupament urbà resilient, inclusiu i sostenible.  

Per això, es requereix que la persona contractada, en coordinació amb els personal tècnic (enginyer/a) i els socis del projecte SIRI i del govern provincial, participi en la definició del pla de formació i assistència tècnica que detalli els continguts i la metodologia que serà emprada per a la formació dels cossos involucrats en el disseny dels projectes pilots potencialment presentats per les entitats dels diferents nivells de govern de la província d’Inhambane. 

Posteriorment, es requereix que el/la consultor/a, en coordinació amb l’equip tècnic del projecte (enginyer/a), les diferents direccions del govern provincial d’Inhambane involucrades i tècnics dels departaments de la Generalitat que s’estimin necessaris, elaborin els material didàctics i desenvolupin les diferents sessions de formació en format presencial o virtual quan sigui possible. Tenint en compte el gran abast territorial d’aquesta activitat és important que el pla de formació tingui en compte les restriccions pressupostaries del projecte per tal de fer una organització logística que permeti un ús eficient dels recursos monetaris disponibles. 
 
Aquesta formació tindrà com a objectiu proporcionar als equips tècnics del govern provincial, municipal i districtal els coneixement concrets necessaris per a la presentació de les propostes, assegurant que compleixin amb la legislació Moçambicana vigent i amb els criteris d’elegibilitat establerts a les bases de la convocatòria de suport financer que, segons la planificació del projecte,  s’espera llançar a partir de l’octubre de 2023. 

L’objectiu de les formacions és garantir que aquest personal sigui capaç d’identificar cadascuna de les necessitats de la intervenció, pressupostar de forma acurada, elaborar cronogrames que s’ajustin a les necessitats tècniques segons el tipus d’intervenció, seleccionar els indicadors i mitjans de verificació adequats, etc. 


3. Assistència tècnica a l’equip SIRI durant les sessions informatives en el marc de la convocatòria i  en la resolució de dubtes i consultes de caire tècnic dirigides a la Finestreta de Suport a la Subvenció (23 dies de dedicació durant octubre i novembre de 2023) (vinculat a activitats 2.4.2 i 2.4.3 del projecte)

Un cop publicades les bases de cadascuna de les rondes de la convocatòria del sistema de subgrants, el projecte SIRI  durà a terme 10 sessions informatives sobre el seu funcionament per a totes les organitzacions interessades. Per això, s’espera que el/la consultor/a participi d’aquestes sessions donant suport a l’equip del projecte per donar resposta a eventuals qüestions tècniques. 

Addicionalment, el projecte habilitarà una Finestreta de Suport a la Subvenció o “Grants Help Desk”, durant el període de presentació i implementació de les propostes, a través de la qual les entitats elegibles podran dirigir les seves consultes. El personal del projecte compilarà les consultes relatives a qüestions tècniques dels projectes pilots i dirigirà les  relatives als aspectes tècnics d’urbanisme i arquitectura a el/la consultor/a i al/ a la enginyer/a contractat/da pel projecte SIRI qui prepararà la informació necessària per a la seva resolució. Aquestes, s’integraran en un document de preguntes i respostes que estarà a disposició a la pàgina web del projecte. 

És important esmentar que la persona contractada no formarà part del comitè d’avaluació de propostes instaurat per a aquest mecanisme de suport financer a tercers.  


4. Assistència tècnica durant la implementació dels projectes pilot subvencionats pel SIRI (120 dies de dedicació entre gener de 2024 i febrer de 2025) (vinculat a activitat 2.3.4 del projecte)

A partir del moment en que es faci efectiva la concessió de les subvencions i els projectes pilots comencin a ser implementats, el projecte SIRI requereix  la contractació d’un/a consultor/a amb coneixements d’arquitectura aplicada a desenvolupament urbà que de forma coordinada amb el consultor enginyer/a del projecte facin el seguiment in situ per tal de garantir el seu correcte desenvolupament en temps i forma d’acord amb la proposta seleccionada pel Comitè d’Avaluació. Per tant, s’espera que la persona experta en arquitectura que sigui contractada faci visites esporàdiques a cadascun dels projectes de construcció, millora o rehabilitació d’infraestructures per a realitzar les constatacions necessàries i comunicar l’estat d’implementació al projecte SIRI. 

Alhora les visites als projectes tindran com a objectiu resoldre colls d’ampolla que les entitats puguin estar experimentant en relació a aspectes tècnics del projecte.  

Per això, el/la consultor/a, en col·laboració amb el consultor enginyer/a contractat/da pel projecte, haurà de produir informes escrits que incorporin mitjans visuals, informes que complementaran el sistema de monitoratge dissenyant en el marc de la convocatòria.


5. Formació i assistència tècnica durant el procés d’elaboració de 3 Plans d’Estructura Urbana restants (95 dies de dedicació entre setembre de 2023 i maig 2024) (vinculat a activitat 1.2.5 del projecte).

Durant el tercer i quart any d’implementació del projecte, es preveu dur a terme una segona fase de suport al procés d’elaboració de PEUs a la província d’Inhambane. En aquesta ocasió, se’n desenvoluparan 3 a les UT identificades a l’inici del projecte.

En aquest sentit, s’espera que la persona contractada doni suport durant cadascuna de les 5 fases del procés de la següent manera:   

· Fase Preliminar i Fase I (25 dies laborables): 

Durant la Fase Preliminar tenen lloc les activitats de desencadenament de les activitats d’elaboració dels PEUs, preparació de la documentació preparatòria i els esdeveniment de llançament de  cadascun dels plans. 
	
Per a la preparació d’aquesta fase el/la consultor/a es posarà en contacte amb els punts focals del projecte SIRI a Inhambane per a ajustar el pla de formació i assistència tècnica  preparat per al procés d’elaboració dels 6 primers PEUs, segons les lliçons apreses i carències identificades durant la mateixa per al reforç de coneixements a nivell de les autoritats locals i de les organitzacions de la societat civil en les 3 unitats territorials seleccionades. 

La Fase I consisteix en una recol·lecció de dades quantitatives i qualitatives relatives a la població i al territori mitjançant entrevistes a la població i treball de camp. Durant aquesta fase, la persona contractada durà a terme la formació i assistència tècnica al personal de les unitats territorial que conformen la Comissió Técnica d’elaboració dels PEUs sobre la metodologia emprada durant a la fase de recol·lecció de dades i per a les sessions informatives. Alhora donarà suport amb la recol·lecció de dades relatives a la població (distribució, ocupació, estructura i dinàmiques), al medi natural, al medi rural, a l’economia, als problemes ambientals, a la mobilitat, al medi social i de salut, i a l’estructura urbana de cada unitat territorial.

· Fase II (15 dies laborables).

En la Fase II es realitza el diagnòstic de situació, una avaluació inclusiva i disseny d’escenaris urbans inclusius, resilients integrats i sostenibles per cadascuna de les 6 unitats territorials. El/la consultor/a o equip consultor participarà a les sessions informatives amb les autoritats locals i les organitzacions de la societat civil i donarà suport a l’elaboració de la documentació necessària. 

· Fase III (25 dies laborables)

Durant la Fase III el/la consultor/a o equip consultor donarà suport a l’organització de sessions d’avaluació i selecció d’escenaris, participarà a jornades participatives (sessions informatives i grups de treball – anàlisi SWOT). També, donarà assistència tècnica durant l’elaboració de plans urbans inclusius, resilients i sostenibles. 


· Fase IV: (15 dies laborables)

La Fase IV del procés és la fase en la qual es realitza la presentació pública de la proposta de PEU i es posa a debat amb la població local i les autoritats locals. La persona seleccionada donarà formació i assistència tècnica a la Comissió d’elaboració durant les sessions de presentació de la proposta de plans urbans en les quals podran sol·licitar-se modificacions al contingut de la mateixa. 

· Fase V: (15 dies laborables)

Durant la cinquena fase, el/la consultor/a o equip consultor donarà suport durant la fase conclusiva de lliurament de plans urbans a la població i amb la tramitació administrativa posterior fins a la seva aprovació, ratificació i publicació al Boletim da Republica. 

Els lliurables  esperats per aquesta consultoria són els següents: 


· Lliurable 1: Als 3 mesos. 
· Informe amb el resum de les activitats d’assessorament tècnic dutes a terme per a la identificació dels 3 projectes més prioritats per cadascuna de les unitats territorials potencialment subvencionables, que contingui com s’han elaborat els estudis de factibilitat amb les estimacions de costos, les possibles fonts de finançament i les possibles activitats complementàries.  
· Pla de formació i assistència tècnica que detalli els continguts, la metodologia que serà emprada per a la formació dels personal involucrat en el disseny dels projectes pilots a cada unitat territorial, incloent els materials didàctics que s’utilitzaran i una relació dels perfils tècnics necessaris per donar suport en el procés de formació d’acord amb les prioritats identificades.  
· Lliurable 2: Als 6 mesos 
· Informe resum de la primera ronda d’activitats de formació realitzades amb una relació de les entitats participants, fotografies i llistes d’assistència. Aquest informe ha de contenir un anàlisis qualitatiu de les principals dificultats que les entitats enfronten a l’hora de dissenyar els projectes pilot.  
· Nota informativa (format ppt) que permeti comunicar fàcilment el procés dut a terme. 
· Lliurable 3: Als 9 mesos 
· Informe resum de les activitats de suport prestades durant les sessions informatives relatives a la primera ronda de la convocatòria de subvencions. 
· Sistematització de les respostes elaborades a les consultes rebudes pel projecte a través de la Finestreta de Suport a la Subvenció en l’àmbit de coneixement del/de la consultor/a. 
· Informe resum de les activitats de formació i assessoria realitzades duran les Fases Preliminar i I del procés d’elaboració dels 3 PEUs. 
· Notes informatives (format ppt) que permetin comunicar fàcilment els processos en marxa. 
· Lliurable 4: Als 12 mesos 
· Informe amb una relació de les observacions recollides durant les visites in situ als projectes pilot que involucren obres. Aquest informe ha de recollir també les accions dutes a terme per a la resolució de les problemàtiques detectades identificant responsables. 
Addicionalment, el/la consultor/a haurà de realitzar un informe de visita de camp en cadascuna d’aquestes visites i fer-lo arribar a la coordinació general del projecte. 
· Informe resum de les activitats de formació i assessoria realitzades duran les Fases II i  part de la fase III del procés d’elaboració dels 3 PEUs que contingui observacions i propostes de millora per a les següents fases. 
· Notes informatives (format ppt) que permetin comunicar fàcilment els processos en marxa. 
· Lliurable 5: Als 15 mesos 
· Informe amb una relació de les observacions recollides durant les visites in situ als projectes pilot que involucren obres. Aquest informe ha de recollir també les accions dutes a terme per a la resolució de les problemàtiques detectades identificant responsables. 
Addicionalment, el/la consultor/a haurà de realitzar un informe de visita de camp en cadascuna d’aquestes visites i fer-lo arribar a la coordinació general del projecte. 
· Informe resum de les activitats de formació i assessoria realitzades duran la part restant de a Fase III i part de la Fase IV del procés d’elaboració dels 3 PEUs que contingui observacions i propostes de millora per a les següents fases. 
· Notes informatives (format ppt) que permetin comunicar fàcilment els processos en marxa. 
· Lliurable 6: Als 18 mesos 
· Informe resum de les activitats de suport prestades durant les sessions informatives relatives a la segona ronda de la convocatòria de subvencions. 
· Sistematització de les respostes elaborades a les consultes rebudes pel projecte a través de la Finestreta de Suport a la Subvenció en l’àmbit de coneixement del/de la consultor/a. 
· Informe resum de les activitats de formació i assessoria realitzades duran la Fase IV i Fases V del procés d’elaboració dels 3 PEUs.
· Notes informatives (format ppt) que permetin comunicar fàcilment els processos en marxa. 
· Lliurable 7: Als 21 mesos 
· Informe amb una relació de les observacions recollides durant les visites in situ als projectes pilot de la segona ronda que involucren obres. Aquest informe ha de recollir també les accions dutes a terme per a la resolució de les problemàtiques detectades identificant responsables. 
Addicionalment, el/la consultor/a haurà de realitzar un informe de visita de camp en cadascuna d’aquestes visites i fer-lo arribar a la coordinació general del projecte. 
· Informe resum de les activitats de formació i assessoria realitzades duran la part restant de la Fase V d’elaboració dels 3 PEUs. 
· Notes informatives (format ppt) que permetin comunicar fàcilment els processos en marxa. 
· Lliurable 8: als 23 mesos 
· Informe amb una relació de les observacions recollides durant les visites in situ als projectes pilot de la segona ronda que involucren obres. Aquest informe ha de recollir també les accions dutes a terme per a la resolució de les problemàtiques detectades identificant responsables. 
· Informe final amb un resum del treball dut a terme durant les diferents fases de la consultoria. Així com el material de formació i assistència tècnica empleat. juntament amb un llistat de recomanacions i conclusions (màxim 30 pàgines, sense comptar annexes).
· Notes informatives (format ppt) que permetin comunicar fàcilment els processos en marxa. 



	Lliurables
	Data d'entrega
	Pagament
	Dies  de dedicació
	Import

	1
	Als 3 mesos des de la signatura del contracte  
	Contra factura després del lliurament i aprovació 
	35
	7.000,00 €

	2
	Als 6 mesos des de la signatura del contracte 
	Contra factura després del lliurament i aprovació 
	61
	12.200,00 €

	3
	Als 9 mesos des de la signatura del contracte 
	Contra factura després del lliurament i aprovació 
	32
	6.400,00 €

	4
	Als 12 mesos des de la signatura del contracte 
	Contra factura després del lliurament i aprovació 
	59
	11.800,00 €

	5
	Als 15 mesos des de la signatura del contracte 
	Contra factura després del lliurament i aprovació 
	44
	8.800,00 €

	6
	Als 18 mesos des de la signatura del contracte 
	Contra factura després del lliurament i aprovació 
	30
	6.000,00 €

	7
	Als 21 mesos des de la signatura del contracte 
	Contra factura després del lliurament i aprovació 
	30
	6.000,00 €

	8 - Informe final 
	Als 23 mesos des de la signatura del contracte 
	Contra factura després del lliurament i aprovació 
	16
	3.200,00 €

	Total 
	307
	61.400,00 €

	
	
	
	IVA 17%
	10.438,00 €
	

	
	
	
	Total Contracte
	71.838,00 €
	





A.2 Lots 

No s’aplica la divisió de lots.

A.3 Codi CPV

72224000-1 (Serveis de consultoria en gestió de projectes)

A.4 Justificació de la necessitat de contractar

L’Agència Catalana de Cooperació al Desenvolupament (en endavant ACCD) és el líder d’un consorci d’entitats que han resultat adjudicatàries d’un contracte de subvenció de la Comissió Europea per implementar un projecte de cooperació al desenvolupament a Moçambic, que porta el títol “Sustainable, Inclusive and Resilient Inhambane Province”, i que és conegut com a SIRI PROJECT. 

En el marc d’aquest projecte està previst donar suport tècnic i financer a les entitats locals de la província d’Inhambane per tal que siguin capaços de proveir de serveis públics de qualitat, inclusius, resilients i sostenibles. En aquest sentit, l’equip del projecte juntament amb els seus socis en la implementació, entre els quals es troba el Departament de Territori (abans de Vicepresidència, Polítiques Digitals i Territori) de la Generalitat de Catalunya d’acord amb el Consortium Agreement, han estat donant suport al procés d’elaboració de 6 Plans d’Estructura Urbana en les unitats territorials que han estat prioritzades a través de l’enfortiment de capacitats dels quadres de la província, que es va iniciar al març del 2022 i que continuarà durant tot el cicle de projecte. 

En aquest sentit, i de cara a endegar el següent paquet d’activitats del projecte, es necessita donar suport als quadres dels diferents nivells de govern de la província a través de formacions i assessoria tècnica que els hi permetin identificar les seves prioritats estratègiques i transformar-les en propostes factibles de projectes pilot que alhora siguin potencialment finançables a través del mecanisme de suport financer establert en el marc del projecte.

El Departament de Territori, que no compta amb pressupost per a executar activitats en el marc del projecte SIRI, realitzarà l’acompanyament en les formacions específiques que es requereixin en aquest context i puntualment viatjarà a territori atès que existeixen limitacions pressupostaries i de dedicació del personal que no poden garantir la seva presencia durant la totalitat del procés. 

Així mateix, és necessari fer un acompanyament tècnic per a la presentació de les diferents propostes en el marc de la convocatòria i per a la posterior implementació dels projectes subvencionats per tal d’assegurar la seva correcta execució. 

Per  últim, en el marc del projecte està previst el suport a l’elaboració de 3 PEUs addicionals als 6 que estan en curs actualment, pel que es requereix un suport continu amb les activitats de formació i assistència tècnica que requereix el desenvolupament de cadascuna de les fase del procés. 

Per aquests motius, i atès que el pressupost del projecte compta amb els recursos suficients, l’ACCD té la necessitat de contractar els serveis d’un/a consultor/a, preferentment local, amb expertesa  en desenvolupament urbanístic, ordenament territorial, i disseny i construcció d’obres públiques a Moçambic atès que ni el Departament de Territori de la Generalitat ni l’ACCD disposen de personal amb l’especificitat dels coneixements i el perfil professional que es requereixen per executar aquesta tasca a territori. 


A.5 Justificació de la impossibilitat de dividir el contracte en lots

L’objecte del contracte no es pot dividir en lots, ja que la realització de les diverses prestacions compreses en l’objecte del contracte dificultaria l’execució correcta des del punt de vista tècnic del mateix. Les tasques i prestacions a realitzar estan interrelacionades entre si, i el fet de dividir l’objecte en lots podria implicar diferents criteris i disfuncionalitats en la coordinació amb l’equip del projecte que impedirien generar un treball sòlid, útil i coherent. 

Així mateix, cal destacar que els diferents productes esperats d’aquesta consultoria estan dissenyats perquè es consolidin en les diferents fases d’execució i es retroalimentin els resultats, conclusions i recomanacions, els uns dels altres, de forma integrada. 

Per tant, considerem que no seria factible l’execució del contracte en lots diferenciats ja que el resultat perseguit no seria coherent i caldrien més recursos per una consolidació i coordinació entre equips de treball independents.


B. Dades econòmiques

B.1 Determinació del preu

El sistema de determinació del preu del contracte s’ha realitzat a un tant alçat, preveient que el cost màxim del servei és de 61.400,00 €, impostos exclosos, d’acord amb el que estableixen els articles 102 i 309 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP).

En el preu del contracte es consideraran inclosos els costos directes per la prestació del servei (tributs, taxes i cànons de qualsevol índole) i els indirectes (despeses generals lligades a viatges i dietes i el benefici industrial).

El pagament serà fraccionat vinculat al lliurament trimestral (excepte l’últim) dels productes detallats més a munt i la factura corresponent.


B.2 Valor estimat del contracte

El valor estimat del contracte (VEC) és de 61.400,00 € (seixanta-un mil  euros), impostos exclosos, el qual inclou el pressupost base de licitació, sense que es prevegin pròrrogues ni modificacions.


Mètode de càlcul aplicat per l’òrgan de contractació

El mètode de càlcul de l’import de licitació ve donat pels preus que consten al pressupost del projecte SIRI, que es van calcular per la prestació de serveis similars oferts a Moçambic, tenint en compte el preus habituals de mercat equiparables a la categoria III de la UE com es detalla a l’annex 4 d’aquest quadre de característiques. 


B.3 Pressupost base de licitació (import màxim a ofertar)

Pressupost base de licitació (import màxim a ofertar):      

- Import:  71.838,00 € (setanta-un mil vuit-cents trenta-vuit euros), impostos inclosos, que es desglossa, a títol indicatiu, de la forma següent:

	a.
	Import base: 61.400,00 €, IVA (value-added tax - VAT) exclòs

	b.
	Import de l’IVA (value-added tax - VAT aplicable Moçambic – 17%):  10.438,00 €


El pressupost de licitació que es determina és el límit màxim de despesa, impostos inclosos, que en virtut d’aquest contracte pot comprometre l’òrgan de contractació i constitueix el preu màxim que poden oferir les empreses que concorrin a la licitació d’aquest contracte. Qualsevol proposició que superi el pressupost base de licitació serà exclosa automàticament.

Els costos estimats en què es desglossa el pressupost base de licitació es detallen a l’annex 4 d’aquest quadre de característiques.


C. Crèdit, revisió de preus i garantia

C1. Existència de crèdit, partida pressupostària i òrgan de contractació

Existeix crèdit adequat i suficient a la posició pressupostària D/2270013/2320 “Treballs tècnics” del pressupost de l’ACCD, equivalent a la línia pressupostària “1.1.1.3 Logistics & descentralised cooperation activities manager”  del projecte SIRI. El centre gestor és 6880.

C.2. Expedient amb despesa d’abast pluriennal: 


	Any
	Total anualitat 
Impostos exclosos

	2023
	19.200,00 €

	2024
	33.000,00 €

	2025
	9.200,00 €

	Total contracte
	61.400,00 €





C3. Revisió de preus

No hi ha revisió de preus.

C4. Garantia

En atenció a la naturalesa del contracte, el seu lloc de celebració (Moçambic), i la disponibilitat establerta per la Disposició addicional primera de la LCSP, en aquest contracte no s’exigeix la constitució de garantia provisional ni definitiva, atenent que no és pràctica comú en el lloc de prestació del servei. 

C.5 Òrgan de contractació

L’òrgan de contractació és la Direcció de l’ACCD, en tant que contractes amb valor estimat igual o inferior a 600.000 euros (Decret 236/2003, de 8 d’octubre, pel qual s’aproven els estatuts de l’Agència Catalana de Cooperació al Desenvolupament i Acord del Consell d’Administració de l’ACCD de 16 de març de 2007 i la Resolució EXI/2024/2018, de 26 de juliol, per la qual es dóna publicitat a l'acord del Consell d'Administració de l'Agència Catalana de Cooperació al Desenvolupament pel qual es deleguen funcions en la Direcció de l'Agència).

D. Durada del contracte

D.1 Termini d’execució:

La durada del contracte és des de l’1 de maig de 2023 i fins el 31 de març del 2025. Si la data de la seva formalització és posterior, la durada del contracte serà com a màxim de 26 mesos a comptar des de la formalització.    

D.2 Possibilitat de pròrroga: 

No es contempla possibilitat de pròrroga.




E. Lloc i termini màxim de presentació de les proposicions

Lloc de presentació de currículum:  les persones licitadores poden escollir una de les següents modalitats de presentació:

· Es poden presentar les proposicions i els currículums format paper, dins el termini màxim de presentació de proposicions per correu postal, adreçat a l’Agència Catalana de Cooperació al Desenvolupament, carrer Via Laietana 14, planta 4a, 08003 Barcelona. En aquest cas, cal avisar de l’enviament efectuat a l’adreça de correu electrònic contractacio.accd@gencat.cat adjuntant una còpia de la proposta en format .pdf.
· Es poden presentar les proposicions i els currículums per correu electrònic adreçat a contractacio.accd@gencat.cat. En aquest cas, cal que els documents es trobin en format .pdf i estiguin signats. https://web.gencat.cat/en/tramits/que-cal-fer-si/Vull-identificar-me-digitalment/index.html

[bookmark: _GoBack]Data i hora màxima de presentació de proposicions: fins a les 15:00 hores (hora local de Moçambic) del dilluns 10 d’abril de 2023.


F. Requisits previs d’aptitud

F.1 Capacitat jurídica i d’obrar

Poden contractar en aquesta licitació, les persones naturals i jurídiques, espanyoles o estrangeres, que tinguin plena capacitat d’obrar, que no estiguin incurses en cap prohibició de contractar, tinguin la corresponent habilitació per dur a terme l’activitat objecte del contracte i gaudeixin de la solvència econòmica i tècnica requerida en aquest contracte.
 
Les persones jurídiques només poden ser adjudicatàries de contractes les prestacions dels quals estiguin compresos en els fins, objecte i àmbit d’activitat que, de conformitat amb les seves normes fundacionals, els siguin propis.

L’acreditació de la capacitat d’obrar de les empreses espanyoles s’ha de fer amb el document de constitució i modificació, els estatuts o l’acta fundacional degudament inscrits en els registres oficials corresponents.

L’acreditació de la capacitat d’obrar de les empreses no espanyoles que siguin nacionals d’Estats Membres de la Unió Europea o d’Estats signataris de l’Acord sobre l’Espai Econòmic Europeu s’ha de fer per la seva inscripció en el registre procedent d’acord amb la legislació de l’Estat en què estan establertes o mitjançant la presentació d’una declaració jurada d’acord amb el model de l’annex 2 d’aquest quadre de característiques.

L’acreditació de la capacitat d’obrar dels empresaris estrangers d’estats no membres de la Unió Europea o no signataris de l’Acord sobre l’Espai Econòmic Europeu s’acredita d’acord amb la legislació de l’estat en que se celebri el contracte o mitjançant la presentació d’una declaració jurada d’acord amb el model de l’annex 2 d’aquest quadre de característiques.

En el moment de presentar les seves ofertes, únicament cal aportar una declaració responsable del representant legal de l’empresa, de conformitat amb allò establert a la clàusula 3.3 de l’apartat clàusules especials. La persona consultora proposada com adjudicatària haurà d’acreditar la capacitat jurídica i d’obrar de conformitat amb el que s’ha establert en els paràgrafs anteriors i, en allò no previst, per la LCSP.

F.2 Solvència

F.2.1 Solvència econòmica i financera

Article 87.1.a) LCSP: Volum anual de negoci del licitador referit a l’any de major volum de negoci dels darrers tres anys (2020, 2021 i 2022) per un import mínim de vuit mil euros (8.000,00 €), IVA exclòs, és a dir que no es supera en una vegada i mitja el valor estimat del contracte. Aquesta solvència s’ha escollit perquè es considera que l’empresa que resulti adjudicatària ha d’haver realitzat projectes d’import semblant al de l’objecte del contracte, per tal d’assegurar la capacitat econòmica per donar el servei. 

Els licitadors han de declarar el compliment d’aquest requisit de solvència econòmica en la declaració responsable al qual es troba descrit en  l’Annex 2 d’aquest plec. Únicament l’empresa proposada com a adjudicatària haurà d’acreditar el compliment d’aquest requisit de solvència en el moment que sigui requerida per l’òrgan competent. No obstant això, l’òrgan de contractació o la mesa de contractació  poden requerir a totes les empreses licitadores aquesta acreditació en qualsevol moment del procediment previ a la proposta d’adjudicació, d’acord amb l’article 140.3 de la LCSP.

L’acreditació d’aquest requisit de solvència s’ha de fer mitjançant els comptes anuals aprovats i dipositats a l’organisme competent del país o mitjançant els seus llibres d’inventaris i comptes anuals legalitzats o en el cas de no estar obligats amb una declaració indicant el volum de negocis global de l’empresa en cada anualitat.

F.2.2. Solvència tècnica

1) Article 90.1.a) LCSP: Relació dels principals serveis o treballs realitzats d'igual o similar naturalesa que els que constitueixen l'objecte del contracte en el curs de, com a màxim els tres últims anys (2020, 2021 i 2022), l’import anual acumulat en l’any de major execució sigui igual o superior a vuit mil euros (8.000 euros), IVA exclòs. Els serveis o treballs esmentats han d’estar relacionats amb la temàtica a què fa referència el Plec de Prescripcions Tècniques, i caldrà indicar l’import, la data i el destinatari dels serveis. 

Únicament l’empresa proposada com a adjudicatària haurà d’acreditar el compliment d’aquest requisit de solvència en el moment que sigui requerida per l’òrgan competent. No obstant això, l’òrgan de contractació o la mesa de contractació  poden requerir a totes les empreses licitadores aquesta acreditació en qualsevol moment del procediment previ a la proposta d’adjudicació, d’acord amb l’article 140.3 de la LCSP.

L’acreditació d’aquest requisit de solvència s’ha de fer mitjançant alguna de les següents formes:

Mitjançant certificats expedits o visats per l’òrgan competent, si el  destinatari és una entitat del sector públic; Si el destinatari és un subjecte privat, es pot optar per acreditar-ho amb un certificat expedit per aquest subjecte privat o bé mitjançant una declaració de l’empresari que ha d’anar acompanyada dels documents de què disposi que acreditin la realització de la prestació.


F.2.3. Concreció de les condicions de solvència

Els licitadors s’han de comprometre a adscriure a l’execució del contracte els mitjans personals següents en cas de resultar adjudicataris, mínim:

Es requereix tenir la titulació de llicenciatura o grau superior en arquitectura

Es requereix expertesa mínima de dos anys en treball de camp a Moçambic en matèria d’elaboració i coordinació de projectes de planejament urbà 

Es requereix el nivell C1 de llengua portuguesa o coneixements equivalents.

Es requereix el nivell B2 de llengua anglesa o coneixements equivalents. 

Es requereix permís de conduir vàlid i mitjà de transport per desplaçaments a les unitats territorials.

Els requisits mínims indicats han de ser complerts per una única persona. 

En el moment de presentar les seves ofertes, únicament cal aportar un compromís de la persona jurídica o física indicant que s’adscriuen aquests mitjans personals mínims a l’execució del contracte, d’acord amb el model de l’Annex 5 d’aquest quadre de característiques. La persona proposada com adjudicatària haurà d’acreditar l’efectiva disposició d’aquests mitjans personals mínims i conforme reuneix els requisits mínims fixats.

Atesa la naturalesa del servei objecte del contracte, els compromisos d’adscripció del professional resultarà vinculant per al licitador i, per al cas de resultar adjudicatari del contracte, constitueix una obligació essencial d’execució del contracte, en el sentit que si s’incompleix l’òrgan de contractació podrà resoldre el contracte.
L’acreditació dels criteris de valoració es farà mitjançant l’aportació del Currículum Vitae i dels títols acadèmics de la persona adscrita a l’execució del contracte, indicant les funcions i, en el cas dels serveis o treballs realitzats, una breu descripció. En el cas dels idiomes l’acreditació es farà mitjançant titulació o mitjançant experiència en la utilització d’aquest idioma a través d’una declaració responsable sobre la residència en països lusòfons i anglòfons o la utilització de l’anglès o portuguès com a llengua de treball.


G. Lloc de lliurament de la prestació

Les tasques es realitzaran principalment a la Província d’Inhambane a Moçambic. Els documents i prestacions que executi el contractista es lliuraran a la persona responsable del contracte, través de la bústia de correu electrònic que aquesta indiqui.


H. Puntuació mínima a obtenir en les fases de la negociació:

La puntuació mínima per a passar a la fase de negociació de  l’oferta econòmica serà  de 70 sobre 100 punts sobre els criteris de valoració mitjançant un judici de valor. 


I. Criteris d’adjudicació

Per a la valoració de les proposicions i la determinació de la millor oferta, s’atendrà a la millor relació cost-eficiència d’acord amb els criteris que es detallen a continuació. Les proposicions es valoraran fins a un màxim de 100 punts, que es desglossen de la forma següent:

· Criteris d’adjudicació avaluables mitjançant un judici de valor: fins a 49 punts.
· Criteris d’adjudicació avaluables de forma automàtica: fins a 51 punts. 

I.1 Criteris d’adjudicació avaluables mitjançant un judici de valor

Els criteris vinculats a l’objecte del contracte que depenen d’un judici de valor i que serviran de base per a la seva negociació i posterior adjudicació tenen una puntuació màxima de 49 punts i seran ponderats tal com es detalla a continuació: 


· Memòria de màxim 3 pàgines amb una proposta metodològica per a la formació i assistència tècnica del personal de les comissions d’elaboració i d’acompanyament dels plans d’estructura urbana per a la identificació de les principals prioritats de desenvolupament urbà i la seva materialització com a projectes (màxim 15 punts):

Aspectes a valorar: 

· En quina mesura la proposta és pertinent d’acord amb els objectius esperats (5 punts). Pc1
· En quina mesura la proposta conté elements específics de valor afegit (innovació, millors pràctiques, etc.) (5 punts). Pc2
· En quina mesura la proposta identifica correctament els col·lectius i actors que han d’estar involucrats (5 punts). Pc3


· Experiència i formació de les persones proposades (màxim 34 punts): 

· Expertesa en elaboració de projectes de  infraestructures i obres públiques (p.e es valorarà la rellevància dels projectes realitzats en matèries de sistemes d’abastiment d’aigua, sistemes de gestió de residus urbans, etc.)  (fins a 10 punts) Pc4
· Expertesa en desenvolupament de plans d’estructura urbana (PEUs) (fins a 9 punts). Pc5
· Coneixement en l’ús d’aplicacions informàtiques i eines en el marc del planejament urbà (QuantumGis/ArcGis, AutoCad, etc.) (fins a 5 punts), Pc6
· Experiència de treball a la província de Inhambane (fins a 10 punts), Pc7


En el cas la suma de les valoracions dels criteris (Pc= Pc1 + Pc2 + Pc3+ Pc4+ Pc5+ Pc6+ Pc7) no arribi al llindar del 50 % de la valoració total per aquests criteris (24,5: 7,5 i 17 respectivament), no s’aplicarà la fórmula següent i la puntuació serà el valor obtingut en la fase de valoració de les propostes tècniques, prèvia a l’aplicació de la fórmula següent.

En el cas que se superi l’esmentat llindar s’ordenaran les diferents propostes valorades per ordre decreixent, i s’aplicarà la fórmula següent, per obtenir la puntuació. La fórmula s’ha d’aplicar a cada criteri per després obtenir la puntuació total.

[image: ]

La puntuació total dels criteris sotmesos a judici de valor serà la suma de la puntuació dels criteris: Pc= Pc1 + Pc2 + Pc3+ Pc4+ Pc5+ Pc6+ Pc7

Un cop negociada la fase dels criteris d’adjudicació avaluables mitjançant un judici de valor la puntuació mínima a assolir en aquesta fase ha de ser de 34,30 punts (70% de 49). Les propostes que no assoleixin aquest llindar mínim, seran excloses d’aquesta licitació i ja no es negociarà l’oferta econòmica.


I.2 Criteris d’adjudicació avaluables mitjançant criteris objectius

Aquest criteri pot rebre una puntuació màxima de 51 punts: 

· Oferta econòmica (fins a 51 punts): 
Les empreses candidates hauran de fer una oferta pel preu dels contracte fixat a l’apartat B.3 i d’acord amb el model de l’annex 3 d’aquest quadre de característiques. 

Es valorarà amb un màxim de 51 punts l’oferta econòmica que ofereixi el preu més baix i coherent amb les tasques i recursos logístics, materials i humans. 

A la resta d’ofertes econòmiques se’ls hi aplicarà la puntuació de forma proporcional, segons la següent formula:

[image: D:\46352435Y\Desktop\Captura.JPG]
On Pv és la puntuació que obté l’empresa a valorar, Ov és l’import de l’oferta de l’empresa a valorar, Om és l’import de l’oferta millor (oferta més baixa), IL és el pressupost o import de licitació, VP és el valor de ponderació (el valor de ponderació associat al pes específic prendrà el valor d’1) i P són els punts del criteri econòmic (51 punts).
[image: D:\46352435Y\Desktop\Captura 2.JPG]

D’acord amb la Directriu 1/2020, de 23 de juny, de la Direcció General de Contractació Pública, el Valor de ponderació serà 1,50 atès el present escenari contractual, s’adopta el valor de ponderació associat al pes específic del criteri preu.

El fet que els preu ofert (inclosos impostos) superi el màxim fixats a l’apartat B.3 d’aquest Quadre de característiques, és causa d’exclusió del procediment de contractació.

I.3 Aspectes a negociar i forma de negociar

Seran objecte de negociació :

· Criteris d’adjudicació avaluables mitjançant un judici de valor:
· Memòria de fins a 3 pàgines amb una proposta metodològica per a la formació i assistència tècnica del personal  de les comissions d’elaboració i d’acompanyament dels plans d’estructura urbana per a la identificació de les principals prioritats de desenvolupament urbà i la seva materialització com a projectes.
· Experiència i formació de les persones proposades com a especialistes
· Criteris d’adjudicació avaluables de forma automàtica:
· Oferta econòmica.

Les negociacions es duran a terme per escrit, per correu electrònic, en videoconferències o per compareixença.

Durant el procés de negociació es vetllarà perquè totes les empreses rebin el mateix tracte i, en particular, no es facilitarà de forma discriminatòria informació que pugui donar avantatges a determinats interessats respecte de la resta.

En primer lloc, es negociaran les propostes relatives als criteris d’adjudicació avaluables mitjançant un judici de valor. Un cop les empreses presentin una oferta definitiva, aquesta es valorarà d’acord amb els criteris d’adjudicació establerts. 

J. Altres clàusules generals

J.1. Obligacions de les parts

Les parts se sotmeten a les obligacions que determini la normativa moçambiquesa al respecte. Així mateix, seran obligacions generals de l’adjudicatari:

a) El contractista haurà de donar inici a la prestació del servei en el termini previst en el contracte i prestar-lo de manera continuada i sense interrupcions.
b) El contractista haurà de prestar el servei, d’acord amb la manera disposada en aquest quadre de característiques, les condicions tècniques i les instruccions que dicti la persona designada per l’ACCD com a responsable del contracte.
c) El contractista haurà de prestar dins els terminis establerts totes les prestacions previstes.
d) L'adjudicatari haurà d’adscriure efectivament a l’execució del contracte els mitjans personals que hagi proposat a la seva proposta, d’acord amb la concreció de les condicions de solvència de l’apartat F.2.3 d’aquest Quadre de característiques. En cas que l’empresa contractista hagi d’adscriure alguna persona diferent, caldrà l’autorització prèvia de l’ACCD i que la nova persona a adscriure tingui els mateixos requisits que la persona substituïda.
e) L’empresa contractista haurà de complir, respecte del personal al seu càrrec, amb les obligacions vigents en matèria laboral i tributària aplicables en el país de prestació del servei.


J.2. Cessió del contracte i subcontractació

Aquest contracte no pot ser objecte de cessió ni de subcontractació.

No es permeten la cessió i la subcontractació atès que les característiques del servei requerit  conformen una única línia de treball en la que cada actuació està lligada a l’anterior car no són actuacions independents. Una eventual cessió o subcontractació podria comportar disfuncionalitats que impedirien generar un treball sòlid i útil.

J.3 Protecció de dades

L’execució de l’objecte del present contracte no implica el tractament de dades personals.  
No obstant això, en cas que el personal de l’empresa contractista accedeixi a dades personals incidentalment, quedarà subjecte al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.
La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’administració contractant responsable del tractament de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a terceres persones fora de l’estricte àmbit de l’execució directa del contracte.
En tant que l’execució del contracte no implica que l’empresa contractista tracti o accedeixi a dades de caràcter personal, però hi pot haver un tractament incidental, o es pot donar el cas que el personal de l’empresa contractista, per a la realització del treball, requereixi tractar alguna dada del personal al servei de l’administració pública, l’empresa contractista ha d’observar les obligacions específiques que es detallen a l’annex 8, les quals es formalitzaran per l’empresa contractista.

J.4 Incompliment de la prestació 

El pagament del preu queda condicionat al compliment per part del contractista de la prestació convinguda prèvia conformitat de la persona responsable del contracte.

J.5 Jurisdicció

Pel que fa a la preparació i adjudicació d’aquest contracte, les empreses licitadores se sotmeten als tribunals espanyols per resoldre les discrepàncies que puguin sorgir i, en cas que no sigui possible, a un procediment d’arbitratge.


Pel que fa als efectes, compliment i extinció del contracte, en el cas que l’empresa adjudicatària sigui espanyola, les possibles controvèrsies se sotmetran a la jurisdicció dels tribunals espanyols. En cas  contrari, es sotmetrà al que determini la normativa de  Moçambic, i en cas que no sigui possible, a un procediment d’arbitratge.

J.6 Modificacions previstes del contracte

No es preveuen modificacions del contracte. 

J.7 Responsable del contracte

Coordinadora del projecte SIRI.


Tramitació a seguir per adjudicar un contracte de serveis que s’ha de formalitzar i executar a l’exterior


I. CLÀUSULES ESPECIALS DE LICITACIÓ, ADJUDICACIÓ I FORMALITZACIÓ DEL CONTRACTE

Primera: Invitacions a participar en el procediment

1.1. L’òrgan de contractació ha de convidar a participar en el procediment, com a mínim, a tres empreses capacitades per a la realització de l’objecte del contracte, si això és possible, amb les quals negociarà els aspectes assenyalats en l’apartat I.3 del quadre de característiques.
 
1.2. La invitació a les empreses candidates ha d’incloure un exemplar del quadre de característiques.

1.3. En l’expedient s’ha de deixar constància de les invitacions cursades a les empreses candidates.

Segona: Presentació de proposicions

2.1. Les proposicions s’han de presentar en el lloc i termini màxim de presentació especificats en la invitació a presentar.

2.2. Les empreses licitadores només poden presentar una única proposició.

2.3. Les proposicions són secretes i la seva presentació suposa l'acceptació incondicionada per part de l’empresa licitadora del contingut del quadre de característiques i del contingut de les condicions tècniques, així com l’autorització als serveis dependents de l’òrgan de contractació i a l’òrgan de contractació per consultar les dades que constin en els registres oficials o les llistes oficials d’operadors econòmics d’un Estat membre de la Unió Europea.

Tercera: Contingut de les proposicions

3.1. Les proposicions es presentaran per correu electrònic o bé en un sobre tancat i firmat per l’empresa licitadora o persona que la representi fent constar de manera visible en l’exterior l’òrgan de contractació al que es dirigeix, el títol del contracte i número d’expedient i el nom de l’empresa licitadora. 

3.2. Tota la documentació que continguin les proposicions s’haurà de presentar redactada en castellà, en català o en l’idioma del país on s’executa el projecte SIRI (Moçambique), per tant en portuguès. En aquest darrer cas, caldrà garantir la disponibilitat de la traducció al català dels documents redactats en llengua estrangera, als efectes de la fiscalització del contracte.

3.3. La documentació administrativa que ha de contenir el sobre és la següent:

Document europeu únic de contractació (DEUC), firmat pel representant de l’empresa candidata, l’enllaç per a l’accés al qual es troba especificat a l’Annex 1, o declaració responsable conforme es compleixen els requisits per a contractar, firmada pel representant de l’empresa, d’acord amb el model
que consta a l’Annex 2. Caldrà adjuntar, també, el compromís d’adscriure els mitjans materials i personals (d’acord amb l’apartat F.2.3 d’aquest quadre de característiques), el qual ha de seguir el model de l’Annex 5.

3.4. La proposta relativa als criteris d’adjudicació avaluables de forma automàtica que ha de contenir el sobre s’ha de presentar conforme el model que s’estableix en l’Annex 3.

Les ofertes econòmiques han d’indicar, com a partida independent, l’import de l’Impost sobre el Valor Afegit o qualsevol altre impost equivalent que hagi de ser repercutit.

Cal tenir en compte que les dades personals de les empreses licitadores, obtingudes per l’Administració en aquest procediment de contractació, seran tractades per la unitat responsable de l’activitat de tractament amb la finalitat o les finalitats identificades en l’Annex 6, relatiu a la Informació bàsica sobre protecció de dades de caràcter personal dels licitadors. 

Així mateix, cal recordar, en cas que amb ocasió de la participació en aquesta licitació les empreses hagin de comunicar dades personals, tant per incorporar-les en les seves ofertes, com per acreditar el compliment dels requisits previs a l’adjudicació, el que preveuen els articles 6 i 11 de la Llei orgànica 3/2018, de 5 de desembre, de protecció de dades personals i garantia dels drets digitals, respecte del consentiment informat previ de les persones afectades.

Quarta: Qualificació documentació i negociació 

4.1. Negociació dels termes del contracte

Qualificada la documentació general i esmenats els defectes o omissions apreciats, l’òrgan de contractació ha de negociar amb totes les empreses candidates admeses les condicions del contracte. 

No es negociarà els requisits mínims de la prestació objecte del contracte ni tampoc els criteris d’adjudicació.

Els aspectes que hagin de ser objecte de negociació, així com la manera en què s’ha de negociar amb les empreses candidates són els indicats en l’apartat I.3 del quadre de característiques.

De la fase de negociació, s’ha de deixar constància documental en l’expedient.

En primer lloc es negociarà amb tots els candidats/es els criteris d’adjudicació avaluables mitjançant un judici de valor per la qual cosa se’ls hi atorgarà un període de fins a 48 hores per a millorar les seves respectives propostes. Un cop finalitzada la negociació en relació a aquests criteris, les propostes que no assoleixin una puntuació mínima de 34,30 punts sobre el màxim de 49 punts adjudicables a aquest criteris, seran excloses d’aquesta licitació i ja no es negociarà l’oferta econòmica.

Les propostes que superin aquest llindar passaran a la fase de negociació de l’oferta econòmica per al que s’atorgarà unes altres 48 hores per a millorar, si així ho desitgen, les seves ofertes econòmiques.  


4.2. Presentació de les proposicions finals

Finalitzada la fase de negociació, s’ha de sol·licitar a les empreses candidates que presentin per escrit la seva proposició final que haurà de respondre al resultat de la negociació realitzada. El termini per a la remissió d’aquesta proposició final ha de venir fixada en la invitació. 

4.3. Valoració de les proposicions i classificació

4.3.1. Els criteris d’adjudicació són els que es detallen a l’apartat I.1 i I.2 del quadre de característiques.

4.3.2. Una vegada valorades les proposicions, l’òrgan de contractació comprovarà que no hi hagi cap proposta anormalment baixa. En cas que hi hagi alguna oferta en aquest supòsit, l’òrgan de contractació donarà un termini raonable a l’empresa licitadora per tal que justifiqui la viabilitat de la proposta. Si l’empresa licitadora no aporta cap justificació, s’ha de considerar que la proposició no pot ser complerta i, per tant, l’empresa licitadora ha de quedar exclosa del procediment de licitació. Si, pel contrari, es reben les justificacions dins el termini, s’avaluarà la informació i documentació proporcionada per a la corresponent acceptació, perquè considera acreditada la seva viabilitat, o bé, en cas contrari, l’exclusió de l’esmentada proposició perquè considera que la informació i la documentació proporcionada no expliquen satisfactòriament el baix nivell dels preus o costos proposats i, per tant, la proposició no pot ser acomplida com a conseqüència de la inclusió de valors anormalment baixos.

Es considerarà que l’oferta està en el supòsit de ser anormalment baixa quan la puntuació obtinguda pels criteris d’adjudicació que no són preu estigui per damunt de la suma de les següents variables 1 i 3, i que, al mateix temps, el preu sigui inferior a la mitjana de les proposicions econòmiques presentades en un percentatge superior al 20%:

1. La mitjana aritmètica de la puntuació obtinguda per les empreses licitadores en els criteris d’adjudicació que no són preu.

2. La desviació de cadascuna de les puntuacions obtingudes per les empreses licitadores respecte a la mitjana de les puntuacions en els criteris que no són preu.

3. El càlcul de la mitjana aritmètica de les desviacions obtingudes, en valor absolut, és a dir, sense tenir en compte el signe positiu o negatiu, pels criteris que no són preu.

En qualsevol cas es considerarà baixa temerària si l’oferta econòmica està per sota d’un 30% de la mitjana d’ofertes econòmiques. En cas que hi hagi una sola proposició admesa, aquest 30% operarà respecte del pressupost base de licitació.

4.3.3. Un cop valorades les propostes i excloses les proposicions que no resultin viables segons l’apartat anterior, l’òrgan de contractació ha de classificar les proposicions de les empreses candidates segons el resultat de la valoració de les mateixes mitjançant una proposta d’adjudicació. 

Cinquena: Presentació de la documentació justificativa del compliment dels requisits previs per l’empresa candidata que hagi presentat la millor proposició.

5.1 Els serveis dependents de l’òrgan de contractació han de requerir a l’empresa candidata que hagi presentat la millor proposició per tal que, en el termini de 10 dies hàbils a comptar des del següent a aquell en què hagi rebut el requeriment, presenti la documentació següent, per a la seva valoració i qualificació  per l’òrgan de contractació.

a) Documents que acreditin la personalitat i capacitat de l’empresa i el seu àmbit d’activitat, de conformitat amb l’apartat F.1 del quadre de característiques.

b) Documents que acreditin, en el seu cas, la representació de l’empresa candidata.

Les persones que compareguin o firmin proposicions en nom d’una altra han de presentar poder bastant a l’efecte, degudament emès d’acord amb la normativa aplicable o documentació que sigui normativament aplicable.

c) En el seu cas, documents que acreditin la solvència econòmica i financera i tècnica o professional. 

La solvència econòmica i financera i tècnica o professional s’ha d’acreditar pels mitjans i els documents que s’especifiquin a  l’apartat F.2 del quadre de característiques. 

d) En el seu cas, documents que acreditin l’habilitació empresarial o professional per a la realització de la prestació objecte del contracte.

e) En el seu cas, documentació acreditativa de la constitució de la garantia definitiva.

5.2. L’òrgan de contractació ha de verificar que l’empresa proposada com a adjudicatària acredita documentalment el compliment dels requisits de participació exigits. En cas de no complimentar-se la documentació en el termini atorgat o en cas de no complimentar-se adequadament la documentació indicada en l’apartat anterior, s’ha d’entendre que l’empresa proposada com a adjudicatària ha retirat la seva proposició.

En aquest supòsit, s’ha de procedir a demanar la mateixa a documentació indicada en l’apartat anterior a l’empresa candidata següent per ordre en què hagin quedat classificades les proposicions.

Sisena: Adjudicació

6.1. L’adjudicació del contracte ha de ser motivada, s’ha de notificar a totes les empreses candidates i s’ha de publicar en el perfil del contractant.

6.2. La notificació ha de contenir la informació necessària que permeti a les empreses candidates interessades interposar recurs, si escau.

6.3 L’òrgan de contractació ha d’adjudicar el contracte en els cinc dies hàbils següents a la recepció de la documentació indicada en la clàusula 5.1.

Setena: Formalització del contracte

7.1. El contracte es perfecciona amb la seva formalització.

7.2. La formalització del contracte s’ha de dur a terme mitjançant document fefaent. Les dades del contracte s’han de remetre al Departament competent en matèria d’acció exterior per a la seva posterior remissió als òrgans corresponents. 

7.3. La formalització del contracte i el contracte s’han de publicar en el perfil del contractant.
























ANNEX 1


Enllaç al Document Europeu Únic de Contractació



Català:

https://contractacio.gencat.cat/web/.content/inici/tramits-serveis/document/document-europeu-unic-contractacio.pdf



Altres idiomes:

https://visor.registrodelicitadores.gob.es/espd-web/filter?lang=de










































ANNEX 2

Model de declaració responsable conforme es compleixen els requisits per contractar 


2.1. Model per a persona jurídica

El/la senyor/a ............................................................., amb DNI/NIF número o identificació......... que actua en nom i representació de l’empresa................................., amb identificació........, de la qual actua en qualitat de ....... (administrador/a únic/a, solidari/a o mancomunat/da o apoderat/da solidari/a o mancomunat/da), segons escriptura pública atorgada davant el/la Notari de (lloc), senyor/a ..., en data ... i número de protocol ... o documents fundacionals inscrits en els registres oficials..............., DECLARA sota la seva responsabilitat, com a empresa candidata del contracte dels “serveis de consultoria per dur a terme les prestacions per la formació i assistència tècnica en el marc del projecte “Sustainable, Inclusive and Resilient Inhambane Province – SIRI project”  amb número d’expedient  SIRI-SERVEIS 13/20221, QUE:

a) L’empresa està constituïda vàlidament i que, de conformitat amb el seu objecte social, pot presentar proposició a aquesta licitació. Compleix amb les condicions legalment establertes per contractar amb l’ACCD i, si fos proposada adjudicatària, ho acreditarà, prèviament a l’adjudicació, davant l’òrgan de contractació amb la documentació exigida. 

b) La persona que compareix i signa la proposició té poder bastant per representar l’empresa, que aquest poder s’ha atorgat davant de fedatari públic, ha estat inscrit en el registre mercantil o registre oficial corresponent i que aquest poder es troba vigent i no ha estat revocat o, altrament, compleix amb el que s’estableix en la normativa aplicable.

c) L’empresa candidata compleix tots els requisits i obligacions exigits per la normativa vigent aplicable. 

d) L’empresa candidata disposa de l’habilitació empresarial corresponent per a desenvolupar l’activitat d’assessoria i gestoria objecte d’aquest contracte.

e) L’empresa candidata disposa de la solvència econòmica i tècnica necessària per dur a terme la prestació objecte del contracte.

f) L’empresa candidata està inscrita a: 

	

	

	

	

	


Registre Electrònic d’Empreses Licitadores de la Generalitat de Catalunya
Registro Oficial de Licitadores y de Empresas Clasificadas del Estado
Registre procedent d’acord amb la legislació de l’Estat en què està establerta l’empresa candidata
Llista oficial d’empreses autoritzades 
No es troba inscrita a cap registre

g) Està facultada per a contractar amb l’ACCD, ja que, tenint capacitat d’obrar, no està inhabilitada, no es troba compresa en cap de les circumstàncies de prohibició per contractar amb les entitats del sector públic ni està incursa en motiu d’exclusió. 

h) Està al corrent en el compliment de les seves obligacions fiscals d’acord amb la normativa aplicable.

i) L’empresa declara que té la capacitat per aplicar, en cas que el contracte comporti el tractament de dades de caràcter personal, les mesures tècniques i organitzatives apropiades per garantir i acreditar que el tractament s’efectua de conformitat amb la lleis nacionals que siguin d’aplicació i d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.”) 

j) L’empresa licitadora es compromet a aportar la declaració de protecció de dades i deure de confidencialitat i la declaració sobre la ubicació dels servidors de l’empresa i sobre on es prestaran els serveis associats a aquests servidors .

k) Pel que fa a la preparació i adjudicació d’aquest contracte, les empreses licitadores se sotmeten als tribunals espanyols per resoldre les discrepàncies que puguin sorgir . i, en cas que no sigui possible, a un procediment d’arbitratge. Pel que fa als efectes, compliment i extinció del contracte, en el cas que l’empresa adjudicatària sigui espanyola, les possibles controvèrsies se sotmetran a la jurisdicció dels tribunals espanyols. En cas  contrari, es sotmetrà al que determini la normativa de  Moçambic, en cas que no sigui possible, a un procediment d’arbitratge.

l) La informació i documents aportats en el sobre són de contingut absolutament cert. 

m) Autoritza a l’òrgan de contractació i als serveis dependents de l’òrgan de contractació a obtenir directament dels òrgans administratius competents les dades o documents registrals, així com les dades fiscals necessàries existents a bases de dades i altres fonts consultables, que es requereixin per procedir, en el seu cas, a l’adjudicació del contracte. 

La inexactitud, la falsedat o l’omissió de qualsevol de les dades i manifestacions que s’incorporin en aquesta declaració determinarà l’exclusió automàtica de l’empresa licitadora des del moment en què es tinguin constància d’aquests fets, sense perjudici de les responsabilitats penals, civils o administratives que poguessin correspondre, així com les prohibicions per a contractar amb el sector públic.

La declaració responsable signar-la per la persona que correspongui.




































2.2. Model per a persona física

El/la senyor/a ............................................................., amb DNI/NIF núm. o identificació......... que actua en nom i representació pròpia, DECLARA sota la seva responsabilitat, com a candidat del 
contracte dels “serveis de consultoria per dur a terme les prestacions per la formació i assistència tècnica en el marc del projecte “Sustainable, Inclusive and Resilient Inhambane Province – SIRI project”  amb número d’expedient  SIRI-SERVEIS 13/2022  QUE: 

a) Compleix amb les condicions legalment establertes per contractar amb l’ACCD i, si fos proposada adjudicatària, ho acreditarà, prèviament a l’adjudicació, davant l’òrgan de contractació amb la documentació exigida. 

b) Compleix tots els requisits i obligacions exigits per la normativa vigent aplicable.

c) Està inscrit a: 

	

	

	

	

	


Registre Electrònic d’Empreses Licitadores de la Generalitat de Catalunya
Registro Oficial de Licitadores y de Empresas Clasificadas del Estado
Registre procedent d’acord amb la legislació de l’Estat en què està establerta l’empresa candidata
Llista oficial d’empreses autoritzades 
No es troba inscrita a cap registre

d) Disposa de l’habilitació empresarial corresponent per a desenvolupar l’activitat d’assessoria i gestoria objecte d’aquest contracte.

e) Disposa de la solvència econòmica i tècnica necessària per dur a terme la prestació objecte del contracte.

f) Està facultat per a contractar amb l’ACCD, ja que, tenint capacitat d’obrar, no està inhabilitat, no es troba comprès en cap de les circumstàncies de prohibició per contractar amb entitats del sector públic ni està incurs en motiu d’exclusió. 

g) Està al corrent en el compliment de les seves obligacions fiscals d’acord amb la normativa aplicable.

h) L’empresa declara que té la capacitat per aplicar, en cas que el contracte comporti el tractament de dades de caràcter personal, les mesures tècniques i organitzatives apropiades per garantir i acreditar que el tractament s’efectua de conformitat amb la lleis nacionals que siguin d’aplicació i d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.”) 

i) L’empresa licitadora es compromet a aportar la declaració de protecció de dades i deure de confidencialitat i la declaració sobre la ubicació dels servidors de l’empresa i sobre on es prestaran els serveis associats a aquests servidors.

j) Pel que fa a la preparació i adjudicació d’aquest contracte, les empreses licitadores se sotmeten als tribunals espanyols per resoldre les discrepàncies que puguin sorgir . i, en cas que no sigui possible, a un procediment d’arbitratge. Pel que fa als efectes, compliment i extinció del contracte, en el cas que l’empresa adjudicatària sigui espanyola, les possibles controvèrsies se sotmetran a la jurisdicció dels tribunals espanyols. En cas  contrari, es sotmetrà al que determini la normativa de  Moçambic, en cas que no sigui possible, a un procediment d’arbitratge.

k) La informació i documents aportats en el/s sobre/s són de contingut absolutament cert. 

l) Autoritza a l’òrgan de contractació i als serveis dependents de l’òrgan de contractació a obtenir directament dels òrgans administratius competents les dades o documents registrals, així com les dades fiscals necessàries existents a bases de dades i altres fonts consultables, que es requereixin per procedir, en el seu cas, a l’adjudicació del contracte. 

La inexactitud, la falsedat o l’omissió de qualsevol de les dades i manifestacions que s’incorporin en aquesta declaració determinarà l’exclusió automàtica de l’empresa licitadora des del moment en què es tinguin constància d’aquests fets, sense perjudici de les responsabilitats penals, civils o administratives que poguessin correspondre, així com les prohibicions per a contractar amb el sector públic.

La declaració responsable cal signar-la per la persona que correspongui.















































ANNEX 3

Proposta relativa als criteris d’adjudicació avaluables de forma automàtica


El/la senyor/a ............................................................., amb DNI/NIF núm. o identificació......... que actua en nom i representació pròpia / en nom i representació de l’empresa................................., amb identificació........, de la qual actua en qualitat de ....... (administrador/a únic/a, solidari/a o mancomunat/da o apoderat/da solidari/a o mancomunat/da), segons escriptura pública atorgada davant el/la Notari de (lloc), senyor/a ..., en data ... i número de protocol ... o documents fundacionals inscrits en els registres oficials..............., declara que, assabentat/ada de les condicions i els requisits que s’exigeixen per poder ser empresa adjudicatària del contracte dels “serveis de consultoria per dur a terme les prestacions per la formació i assistència tècnica en el marc del projecte “Sustainable, Inclusive and Resilient Inhambane Province – SIRI project”  amb número d’expedient SIRI-SERVEIS 13/2022, es compromet, en nom propi / en nom i representació de l’empresa / entitat .... a executar-lo amb estricta subjecció als requisits i condicions estipulats, d’acord amb la següent proposta:



1. Oferta econòmica 

La quantitat total de: ........................... € (xifra en lletres i en números), corresponent a 307 dies de treball per ................ €/dia (xifra en lletres i en números), de les quals ........................................... €, es corresponen al preu del contracte i ............................... € es corresponen a l'Impost sobre el Valor Afegit (IVA) o equivalent, 





(lloc, data i signatura)




























ANNEX 4

Desglossament del pressupost base de licitació


El pressupost base de licitació és 71.838,00 €, impostos inclosos, que es desglossa de la següent manera:

		a.
	Import base: 61.400,00 €, IVA (value-added tax - VAT) exclòs

	b.
	Import de l’IVA (value-added tax - VAT aplicable Moçambic – 17%):  10.438,00 €



	

	
	


El pressupost del present plec s’ha calculat tenint en compte la disponibilitat pressupostària del projecte SIRI, la determinació dels dies de dedicació requerits segons les necessitats detallades al quadre de característiques, l’experiència prèvia en la contractació d’aquests serveis, i prenent com a referència el salari d’experts de categoria III de la Comissió Europea que s’equipara als preus de mercat de Moçambic per a serveis similars al no existir uns barems oficials de tarifes.

[image: ]
S’han estimat en funció dels treballs a realitzar i el calendari establert en les quantitats següents:

	Servei
	Preu €/dia de treball (8 hores al dia)
	Dies de treball
	Total sense IVA
	17% d'IVA
	Preu Total

	Consultor o equip consultor
	200,00 €
	307
	61.400,00 €
	10.438,00 €
	71.838,00. €




Dins del preu s’entendrà inclosa qualsevol despesa necessària per a la seva execució, com són les despeses generals, beneficis, honoraris del personal al seu càrrec, de comprovació i encàrrec, taxes, recàrrecs, comissions i tota classe d'impostos que graven l'activitat contractada. Aquests preus inclouen també els costos relatius a assegurances, transports, desplaçaments i altres despeses.

El cost màxim del servei és de 61.400,00. € IVA exclòs. Aquesta xifra surt perquè es preveuen 307  dies (2.456 hores) de contracte a distribuir entre les diferents activitats a desenvolupar: 

1. Asistencia tècnica per a la identificació de les prioritats estratègiques dels PEUs i elaboració dels estudis de factibilitat dels projectes pilots i els quick win (20 dies de dedicació al maig i al juny 2023) (vinculat a activitats 2.3.1 i 2.5.1 del projecte)
2. Formació i assistència tècnica als funcionaris i personal de les institucions locals elegibles per a la elaboració de projectes pilots (45 dies de dedicació, de juliol a setembre de 2023) (vinculat a activitat 2.3.2 del projecte)
3. Assistència tècnica a l’equip SIRI durant les sessions informatives en el marc de la convocatòria i  en la resolució de dubtes i consultes de caire tècnic dirigides a la Finestreta de Suport a la Subvenció (23 dies de dedicació durant octubre i novembre de 2023) (vinculat a activitats 2.4.2 i 2.4.3 del projecte)
4. Assistència tècnica durant la implementació dels projectes pilot subvencionats pel SIRI (120 dies de dedicació entre gener de 2024 i febrer de 2025) (vinculat a activitat 2.3.4 del projecte)
5. Formació i assistència tècnica durant el procés d’elaboració de 3 Plans d’Estructura Urbana restants (95 dies de dedicació entre setembre de 2023 i maig 2024) (vinculat a activitat 1.2.5 del projecte).

Calculem que els costos relatius a una jornada laboral (daily fee) serien al voltant dels 200 euros al dia. 

Atès que es desconeix el gènere del personal que s’adscriurà a l’execució del contracte no és possible realitzar la desagregació de gènere dels costos salarials estimats.

Els costos estimats previstos per aquesta licitació, que inclouen costos estimats directes, indirectes i altres despeses, s’han calculat en base als preus que consten al pressupost del projecte SIRI, i es van calcular per la prestació de serveis similars ofertats a Moçambic, tenint en compte el preus habituals de mercat.












































ANNEX 5

Model de compromís d’adscripció de mitjans personals i materials a l’execució del contracte

El/la senyor/a ............................................................., amb DNI/NIF núm. o identificació......... que actua en nom i representació pròpia / en nom i representació de l’empresa................................., amb identificació........, de la qual actua en qualitat de ....... (administrador/a únic/a, solidari/a o mancomunat/da o apoderat/da solidari/a o mancomunat/da), segons escriptura pública atorgada davant el/la Notari de (lloc), senyor/a ..., en data ... i número de protocol ... o documents fundacionals inscrits en els registres oficials..............., declara que, assabentat/ada de les condicions i els requisits que s’exigeixen per poder ser empresa adjudicatària del contracte dels  “serveis de consultoria per dur a terme les prestacions per la formació i assistència tècnica en el marc del projecte “Sustainable, Inclusive and Resilient Inhambane Province – SIRI project”  amb número d’expedient SIRI-SERVEIS 1/2023, es compromet, en nom propi / en nom i representació de l’empresa / entitat .... a adscriure a l’execució del contracte una persona que compleixi els següents requisits:

· Titulació de llicenciatura o grau superior en arquitectura

· Expertesa mínima de dos anys en treball de camp a Moçambic en matèria de elaboració i coordinació de projectes de planejament urbà 

· Nivell C1 de llengua portuguesa o coneixements equivalents.

· Nivell B2 de llengua anglesa o coneixements equivalents. 

· Permís de conduir vàlid i mitjà de transport per desplaçaments a les unitats territorials.


En cas de resultar proposada com a adjudicatària, l’empresa es compromet a acreditar la disposició d’aquesta(es) persona(es) així com el compliment dels requisits que ha de reunir.







(lloc, data i signatura)




















ANNEX 6 

Informació bàsica sobre protecció de dades de caràcter personal dels licitadors 

Tractament de gestió econòmica per a finalitats de gestió i tramitació dels expedients de contractació.

Responsable del tractament: Agència Catalana de Cooperació al Desenvolupament 
Finalitat: Gestió i tramitació dels expedients de contractació. 
Drets de les persones interessades: Podeu exercir els vostres drets d’accés, rectificació, supressió, oposició al tractament i sol·licitud de limitació, presentant un escrit a l’Agència Catalana de Cooperació al Desenvolupament, Via Laietana 14, 08003 Barcelona o mitjançant la petició genèrica disponible a tràmits gencat. Heu d’utilitzar els formularis disponibles a la pàgina web de l’Agència Catalana de Cooperació al Desenvolupament.
Informació addicional: Per ampliar aquesta informació i conèixer els detalls del tractament de dades per a finalitats de gestió i tramitació dels expedients de contractació es pot accedir a la pàgina web de l’Agència Catalana de Cooperació al Desenvolupament.
La signatura del formulari indica que s’ha llegit la informació de protecció de dades.















ANNEX 7

Model de declaració en contractes que suposen tractament de dades de caràcter personal i d’ubicació dels servidors

El/la Sr./Sra. ....................................................................................... amb residència a .................................................................., al carrer .................................................................
Número ............, i amb NIF.................., (en el seu cas, en representació de l’empresa ................., en qualitat de ............) que es presenta al present contracta queda assabentat/ada de les condicions i els requisits que s’exigeixen per poder ser empresa adjudicatària del contracte .............................., amb expedient número  ............................


DECLARA QUE:

Ofereix garanties suficients per aplicar mesures tècniques i organitzatives apropiades, per tal que el tractament s’efectuï de conformitat amb la normativa nacional d’aplicació i el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.

Que els servidors i el lloc des d’on es prestaran els serveis associats als mateixos és a la següent adreça:

Via:
Localitat:
Codi Postal
Província:






ANNEX 8.

Clàusula de protecció de dades i deure de confidencialitat 

L’execució de l’objecte del contracte (referència al contracte – núm. d’expedient) relatiu al servei (identificar la finalitat del servei) no implica el tractament de dades personals, per la qual cosa ni el seu personal ni, en el seu cas, les empreses subcontractades, poden accedir als arxius, documents i sistemes informàtics en què figurin dites dades. No obstant això, en cas de tractament incidental, o en cas que el personal de ( empresa contractista), que per a la realització del treball, requereixi tractar alguna dada del personal al servei de l’administració pública, quedarà subjecte al compliment de tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (d’ara endavant RGPD) i la Llei orgànica 3/2018, de 5 de desembre, de protecció de dades personals i garantia dels drets digitals (d’ara endavant LOPDGDD) i la normativa de desenvolupament. 

No obstant això, quan el personal de (empresa contractista) i, en el seu cas, el de les empreses subcontractades accedeixi a dades personals, estarà obligat a guardar secret fins i tot després de la finalització de la relació contractual, sense que en cap cas pugui utilitzar les dades ni revelar-les a tercers. 

El personal de (empresa contractista) i, en el seu cas el de les empreses subcontractades, tot i que no siguin encarregades del tractament, han de respectar les mesures de seguretat que hagi establert l’(òrgan de contractació), responsable del tractament. En particular, ha de tenir en compte el següent: 

El personal propi i, en el seu cas, el de les empreses subcontractades ha de conèixer i complir la confidencialitat de la informació referent a la tasca realitzada i estarà obligat a mantenir absoluta reserva respecte a qualsevol dada o informació a què pugui accedir de forma extraordinària durant el compliment del contracte. 

No es podran emprar les dades i informacions derivades de l’execució del contracte per a finalitats diferents de les necessàries per al compliment d’aquest contracte, ni podran cedir-se a tercers, ni copiar-se o reproduir-se, excepte en la forma i condicions necessàries per a garantir la seguretat de les mateixes i la recuperació de la informació davant de fallides o accidents. 

En tot el procés d’execució de les tasques pròpies del contracte, (empresa contractista) i, en el seu cas, les empreses subcontractades han de complir estrictes normes de seguretat a fi d’assegurar en tot moment la confidencialitat, la integritat i la disponibilitat de la informació referent a les tasques executades.

Igualment, caldrà garantir la seguretat i la confidencialitat de la informació continguda en la documentació dels registres i seguiments duts per (empresa contractista) respecte al procés d’execució. 

L’(empresa contractista) ha de posar en coneixement dels treballadors afectats les mesures establertes a la clàusula anterior i conservar l’acreditació de la comunicació d’aquest deure. 

Així mateix, (empresa contractista) ha de posar en coneixement del responsable del tractament, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades personals afectades per aquest incident. 

L’(empresa contractista) haurà de retornar tots aquells suports o materials que continguin dades personals a l’(òrgan de contractació) o destruir-los, immediatament després de la finalització de les tasques que n’han originat l’ús temporal, i en qualsevol cas, a la finalització del projecte o de la relació laboral. 

L’incompliment del que s’estableix en els apartats anteriors pot donar lloc a què (empresa contractista) sigui considerada responsable del tractament, als efectes d’aplicar el règim sancionador i de responsabilitats previst a la normativa de protecció de dades. 


............., a .........de ......... de 20... 


Signat, ..............

